Aasta popmuusikaauhinnad Kuldne Plaat 2008 on jagatud!    Täna, 27.03.2008, toimus Meriton Grand Hotel Tallinnas auhinnagaala Kuldne Plaat 2008, kus tunnustati Eesti parimaid muusikailma tegijaid.  Aasta popmuusikaauhinnad jagati kokku kaheksas põhikategoorias, lisaks anti üle viis eriauhinda.  Auhinnatseremoonial osales umbes sada kutsega külalist.  Gaala alguses esitas ansambli Cramp solist Rait Sohkin pala Jambalaya, millega meenutas Mati Nuudet. Täpselt kümne aasta eest sai Nuude esimesel Kuldse Plaadi auhinnagaalal ise Aasta Meesartisti tiitli. Juubeligaala lõpetas oma muusikalise tervitusega vanameister Boris Lehtlaan, kellel endal on täna ka 62. sünnipäev.  Meriton Grand Hotel Tallinna restorani Grand Tallinn Sous Chef Indrek Tiisk koostas poppstaaride auks erimenüü, mille põhiroana serveetiti ürtidega täidetud kondiga kanarinda, kukeseene  risotto terasinepi kastmes. Tervitusjoogiks pakkus restoran värsket mojitot õunamahlast ja punastest marjadest. Sommelje Verno Soosalu tutvustas ja pakkus roogade juurde sobilikke KAYA veine Lõuna-Aafrikast.    Kuldne Plaat 2008 auhinnagaala koostööpartnerid on: Eesti Esitajate Liit, Eesti Autorite Ühing, NCB Eesti, Meriton Grand Hotel Tallinn, OÜ Valgusemeister ja AS Mediato.  Aasta poppmuusikaauhinda Kuldne Plaat antakse välja Eesti Autorite Ühingu, Eesti Esitajate Liidu ja NCB Eesti  faktiliste andmete alusel.  Esimene Kuldne Plaat auhinnagaala toimus kümme aastat tagasi, 1998 aastal.    Kuldne Plaat 2008 auhinnad pälvisid: